Iktatószám:\_\_\_\_/2014. **Tárgy:** Tájékoztató a PTAT és a PKSZAK 2014. I. félévi helyzetéről

**Melléklet:** 2 db

**E L Ő T E R J E S Z T É S**

**Pécsi Többcélú Agglomerációs Társulás Tanácsának**

**2014. szeptember 15-i ülésére**

**Előterjesztő**: Pfeffer József, elnök

**Előterjesztés készítője**: Szabolcsi Eszter, Bereczk Lászlóné, agglomerációs társulás pénzügyi ügyintézők

**Tárgyalta: Pénzügyi és Gazdasági Bizottság**

**Tisztelt Társulási Tanács!**

**Az államháztartásról szóló 2011. évi CXCV. törvény 87. §-a szerint a Társulás elnöke szeptember 15-éig írásban tájékoztatja a Társulási Tanácsot a gazdálkodás I. félévi helyzetéről.**

**A 4/2013. (I.11.) Korm. rendelet alapjaiban változtatta meg az államháztartás számvitelét, két részt vezetett be: a költségvetési számvitelt és a pénzügyi számvitelt. A költségvetési számvitel keretében rovatrend alkalmazásával mutatjuk ki a pénzügyileg rendezett bevételeket és kiadásokat, az azokhoz kapcsolódó követeléseket és kötelezettségeket, valamint előirányzatokat. Rovatonként - elsősorban a kiadási oldalon - nem haladhatja meg az előirányzatot a kötelezettség állomány és azt nem haladhatja meg a teljesítés. Ebből kifolyólag szükséges az előirányzatok folyamatos karbantartása, belső átcsoportosítások és tartalékot nem érintő előirányzat módosítások havonkénti elvégzése. Jelen beszámoló az elvégzett módosításokat tartalmazza. A pénzügyi számvitel keretében pedig a vagyonnal és a tevékenység eredményével kapcsolatos nyilvántartásokat mutatjuk be, szoros összefüggésben a költségvetési számvitellel.**

**A Társulás gazdálkodásának helyzete 2014. június 30-án**

1. **pénzeszközök alakulása**

**Nyitó pénzkészlet 2014. január 1-jén: 14 923 522 Ft**

**+ Bevételek: 117 733 362 Ft**

**- Kiadások: - 123 224 606 Ft**

**± Korrekciós tételek: + 888 927 Ft**

**Záró pénzkészlet 2014. június 30-án: 10 321 205 Ft**

***ebből: forintpénztár 1 820 Ft***

***forintszámla 10 319 385 Ft***

1. **bevételek alakulása**

**A Társulás költségvetésének eredeti előirányzata 230 284 e Ft, a módosított előirányzat összege 2014. 06. 30- án 231 855 e Ft. Az előirányzat növekedését a Társulás 15/2014. (V.06.) számú határozatában foglalt, az Intézményének nyújtandó pótlólagos finanszírozás okozta, mely összeget az Intézmény munkaruha és bankszámla költségtérítésre fordít. Az ezen felül 2014.06.30-án végrehajtott kiemelt előirányzatokon belüli átcsoportosítások tartalékot nem érintettek.**

**Az előirányzathoz képest a bevétel beszedése időarányosan teljesült.**

**Részletezve:**

***Működési célú pénzeszköz átvétel központi költségvetési szervektől:***

**Ezen a soron került megtervezésre a jelzőrendszeres házi segítségnyújtás feladatellátásához kapcsolódó állami támogatás 4 705 e Ft összegben. A támogatás folyósítása azonban kizárólag számla ellenében történik, így az előirányzathoz tartozó teljesítés a Szolgáltatások ellenértéke soron jelenik meg. Az előirányzat átcsoportosítására a működési célú pénzeszköz átvétele sorról a szolgáltatások ellenértéke sorra a későbbiekben kerül sor.**

***Működési célú támogatások bevételei helyi önkormányzatoktól és költségvetési szerveiktől:***

**Ezen a soron került tervezésre a 2014.évi**

* ***a tagönkormányzatoktól beszedendő tagdíj hozzájárulás,***
* ***az ÁLHUBÁL Kft. működéséhez való hozzájárulás,***
* ***a PKSZAK működéséhez való hozzájárulás,***
* **valamint, az *előző évek követeléseiből* a költségvetés készítésének időpontjáig - az óvatosság elvének figyelembevételével – *a ténylegesen befolyt összeg*.**

**A tervezett előirányzatok időarányos teljesítése ezért annak köszönhető, hogy időközben a 2014.01.01-i 12 831 e Ft előző évi követelés állományból a tervezett összegen felül is volt teljesítés, mellyel az előirányzatot módosítani kell; azonban a korábbi évek követelései 2014.06.30-án így is meghaladják a 7 900 e Ft-ot. Ugyanakkor a ténylegesen befolyt 2014. I. félévi önkormányzati hozzájárulások összege 3 800 e Ft-tal marad el a tervezettől.**

**A tervezetthez képest a *szolgáltatások teljesítésé*ből származó bevételek a már említett jelzőrendszeres házi segítségnyújtás szolgáltatásként történő elszámolása miatt haladják meg jelentősen az előirányzat összegét. Ezen befolyt összeg előirányzatával korrigálva a sor értékét az időarányos teljesítés az előirányzathoz képest 48%.**

**A *Közvetített szolgáltatások ellenértéke* sor tartalmazza a továbbszámlázott szolgáltatások valamint a bérleti díjak befolyt bevételeinek összegét. Időarányosan a tervezett előirányzat 35 %-a folyt be.**

**A bevételek között a *kamatbevételek* teljesítésének összege az I. félévben már 45%-kal meghaladta az előirányzat összegét.**

**A bevételek szakfeladatok szerinti bontását az 1. számú melléklet tartalmazza.**

1. **kiadások alakulása**

**A *személyi juttatások* előirányzata időarányosan 63,7%-ra teljesült, melynek oka, hogy 2014. I. félévében kifizetésre került a tervezett végkielégítés (944 e Ft), valamint 12 e Ft értékben reprezentációs kiadás.**

**A személyi juttatásokhoz kapcsolódó *munkaadót terhelő járulékok* teljesítése időarányosan 79,1% a végkielégítés kifizetéséhez kapcsolódó járulékok elszámolása következtében. A II. félévben várhatóan jelentősebb összegű kifizetés nem történik, az előirányzat teljesítése a tervezett összeget nem fogja meghaladni.**

**A *dologi kiadások* (K31-K35. rovatok) teljesítése összességében 46,8 %-a a tervezett éves előirányzatnak. A kiemelt előirányzaton belül néhány sor esetében (pl.: kiküldetések kiadásai, üzemeltetési anyagok beszerzése) a teljesítés jelentősen elmarad az előirányzat tervezett összegétől, néhány sor esetében az 50%-ot meghaladó teljesítés mutatkozik (pl.: egyéb szolgáltatások, működési célú előzetesen felszámított áfa).**

**Az *elvonások egyéb befizetések* soron jelenik meg a Társulást terhelő, 55 év feletti munkavállalók foglalkoztatásához kapcsolódó járulék megfizetése. Ez jelen esetben 14 500 Ft/hó volt.**

**2013 júliusától a Társulás feladatait ellátó 3 fő áthelyezésre került Pécs MJV Polgármesteri Hivatala állományába. 2014. március 1-ig 3 fő, majd 2 fő bére és járuléka költségeire átutalt 3 598 e Ft összeget a Társulás *az egyéb működési célú támogatás helyi önkormányzatok és költségvetési szerveik részére* soron mutatja ki.**

**Az *egyéb működési célú támogatások egyéb civil szervezetek részére* soron a NEFELA Dél-magyarországi Jégesőelhárítási Egyesülés támogatására előirányzott 500 e Ft átutalásra került, a Misina Állatvédő Egyesület részére előirányzott 1 000 e Ft más feladatellátásra fordítandó az előirányzat módosításának függvényében.**

***Központi, irányító szervei támogatás folyósítása* soron kerül kimutatásra a PKSZAK-nak folyósított intézményfinanszírozás összege. Ez a módosított előirányzathoz viszonyítva 56%-os teljesítést jelent.**

**A kiadások szakfeladatok szerinti bontását az 1. számú melléklet tartalmazza.**

1. **vagyon alakulása**

**A Társulás vagyona 2014. január 1-jén 332 615 e Ft volt. Az I. félévben jelentős összegű – befektetett eszközök közé sorolandó eszköz – beszerzésére nem került sor. Az elszámolt értékcsökkenési leírás, a pénzkészletben bekövetkezett változás, a követelések-kötelezettségek állományának változása következtében a Társulás vagyona 2014. I. félévében 310 297 e Ft-ra csökkent.**

1. **tartozások, kintlévőségek**

**A mérlegben a következő követelés állomány került kimutatásra:**

* **2012.12.havi bér és járulék megelőlegezése (Szalánta) 4 172 e Ft**
* **postaköltség megelőlegezése 13 e Ft**

**A mérlegben az új számviteli jogszabályok szerint államháztartáson belüli követelést működési célú pénzeszköz átvételre nem lehet kimutatni (a teljesítéssel egyidejűleg kell követelésként előírni), ezért a mérlegben nem szerepel, de az analitikus nyilvántartás tartalmazza:**

* **2014.01.01. előtti követelés állomány önkormányzati hozzájárulásra 3 780 e Ft**
* **2014. I. félévi követelés állomány önkormányzati hozzájárulásra 3 800 e Ft**

**A kimutatott kötelezettségek állománya:**

* **Személyi juttatások (nettó munkabér 2014. 06.hó) 272 e Ft,**
* **Dologi kiadások 41 e Ft**
  + ***építményadó 21 e Ft,***
  + ***gépjárműadó 20 e Ft***

**Összefoglaló**

**A Társulás 2014.I.félévi tevékenysége döntő többségét egyrészt intézményének, az Alapszolgáltató Központnak a fenntartása, valamint a 100%-os tulajdonában álló Álhubál Nonprofit Kft-jének működtetése jelentette.**

**Az intézmény finanszírozásához szükség van azon önkormányzatok hozzájárulására, melyek igénybe veszik a szociális és a gyermekek napközbeni ellátás szolgáltatásait, hiszen az állam által adott támogatás csak a működési költség 65%-t fedezi. Az állati begyűjtést teljes egészében a szolgáltatást igénybevevő önkormányzatoknak kell finanszírozniuk, erre a Társulás nem kap állami támogatást.**

**Ezen tevékenységek fenntartásához, működésének zavartalan biztosításához feltétlenül szükséges a határidőben folyósított önkormányzati hozzájárulás. A nem megfelelő fizetési hajlandóság a társult, illetve az Állati hulladék begyűjtés esetében a szerződött, önkormányzatok részéről veszélyezteti az ellátások folyamatos finanszírozását. A Társulás tartaléka biztosította eddig a pénzügyi stabilitást, azonban a kintlévőségek összege jelenleg meghaladja a biztonságos működés mellett vállalható mértéket.**

**A Társulás tagjai által fizetendő tagdíj összege a laborjáratot, a jégeső elhárítást, valamint 2 fő munkaszervezeti és gazdasági feladatokat ellátó alkalmazott személyi kiadásait fedezi. Társulás által 2014. I. félévében megvalósított védjegy pályázat záró kifizetési kérelme benyújtásra került.**

**A PKSZAK gazdálkodásának helyzete 2014. június 30-án**

1. **pénzeszközök alakulása**

**Nyitó pénzkészlet 2014. január 1-jén: 403 791 Ft**

**+ Bevételek: 112 571 584 Ft**

**- Kiadások: - 125 120 998 Ft**

**± Korrekciós tételek: + 14 002 970 Ft**

**Záró pénzkészlet 2014. június 30-án: 1 857 347 Ft**

***ebből: forintpénztár 294 230 Ft***

***forintszámla 1 563 117 Ft***

**A PKSZAK költségvetésének eredeti előirányzata 222 601 e Ft, a módosított előirányzat összege 2014. 06. 30-án 224 237 e Ft. Az előirányzat növekedéséből 1 571 e Ft-t a Társulás 15/2014. (V.06.) számú határozatában foglalt munkaruha és bankszámla- költségtérítés összege okozott, melynek fedezetét a Társulás intézményfinanszírozásként biztosítja. A 2014.06.30-án végrehajtott előirányzat módosításból mind a bevételi, mind a kiadási oldalon a közvetített szolgáltatások összege 65 e Ft-tal emelte az előirányzatot (magáncélú telefon továbbszámlázása címén), mely tétel pótlólagos finanszírozást nem igényelt. Ezen túlmenően a végrehajtott kiemelt előirányzatokon belüli átcsoportosítások az előirányzat volumenében változást nem okoztak.**

**Az előirányzathoz képest összességében a bevételek beszedése és a kiadások teljesítése is időarányosan, 50,2%-ban teljesült.**

1. **bevételek alakulása**

**A *működési bevételek* időarányos teljesítése 38%. Jelentős elmaradás mutatkozik a szolgáltatások ellenértékének teljesítésénél, ahol a tervezett 4 705 e Ft előirányzathoz képest a teljesítés csak 580 e Ft. Az alulteljesítés oka, hogy a jelzőrendszeres házi segítségnyújtás 2014. I. félévi szolgáltatási díja 2014. 07. hónapban került kiszámlázásra és pénzügyi rendezésre, így a teljes éves összeg az év második felében jelentkezik majd. Az ellátási díjak teljesítése 40,3%-os, a kiszámlázott általános forgalmi adó 44,6%-os teljesítést mutat, míg az általános forgalmi adó visszatérítés esetében a tervezett 1 800 e Ft-tal szemben a tényleges összeg 547 e Ft. A jelzőrendszeres házi segítségnyújtásnál az ellátási díjaknál tervezett 1 571 e Ft szabad kapacitás kihasználásának bevételi előirányzatát belső átcsoportosítással át kell tenni a szolgáltatások ellenértéke sorra, mert az Álhubál Nonprofit Kft felé kiszámlázott ügyeleti díjak ténylegesen a szolgáltatások ellenértéke soron jelentkeznek.**

**A *Központi, irányító szervi támogatás* soron kimutatott 93 605 e Ft a Társulás által átutalt intézményfinanszírozás összege. Ez 56%-os teljesítésnek felel meg.**

**A bevételek szakfeladatok szerinti bontását az 2. számú melléklet tartalmazza.**

1. **kiadások alakulása**

**A PKSZAK-nál *személyi juttatások*ra 62 055 e Ft-ot költöttek. Ez a módosított előirányzathoz viszonyítva 55,5%-os teljesítést jelent. Az I. félév során a jubileumi jutalmak 83%-a kifizetésre került 1 151 e Ft összegben. Külső személyi juttatásként – megbízási díjak, szociális gondozói díjak – 1 393 e Ft került kimutatásra.**

**A bérekhez szorosan kapcsolódó *munkaadókat terhelő járulékok és szociális hozzájárulási adó* soron a tervezett 31 377 e Ft-tal szemben 2014. I. félévének végéig 16 688 e Ft kiadás merült fel. Ez 53,2 %-os teljesítést jelent.**

***Dologi kiadások* tekintetében az eredeti előirányzat 1 071 e Ft-tal 82 641 e Ft-ra nőtt, mellyel szemben 33 814 e Ft (40,9%) az I. félévi teljesítés. Részletezve:**

**A szakmai anyag és egyéb üzemeltetési anyag beszerzésére tervezett 6 914 e Ft-tal szemben 2 244 e Ft (32%) került felhasználásra.**

**A szolgáltatási kiadások esetében a módosított előirányzat (54 745 e Ft) 42,3%-a, 23 163 e Ft került felhasználásra a következő megoszlásban:**

* **telekommunikációs, és informatikai szolgáltatások igénybevételére 5,4%, 1 258 e Ft**
* **a közüzemi díjak 5,2%, 1 208 e Ft**
* **a vásárolt élelmezés 66,8%, 15 476 e Ft**
* **a bérleti díjak 5,0%, 1 153 e Ft**
* **karbantartási, kisjavítási szolgáltatások 1,5%, 348 e Ft**
* **szakmai tevékenységet segítő szolgáltatások 9,4%, 2 168 e Ft**
* **egyéb szolgáltatások 6,4%, 1 487 e Ft**
* **közvetített szolgáltatások 0,3%. 65 e Ft**

**A dolgozóknak kiküldetés címen 1 527 e Ft került kifizetésre az év első hat hónapjában, ez az előirányzat 46%-át jelenti.**

**A beszerzésekhez kapcsolódó *működési célú általános forgalmi adó* összege az I. félév végén 6 031 e Ft. Ilyen címen a költségvetés 13 893 e Ft-ot irányzott elő, mely így 43,4%-os felhasználást jelent.**

**Az *elvonások és befizetések* soron kerül kimutatásra a Magyarország 2014. évi költségvetéséről szóló 2013. évi CCXXX. törvény 32. § (7) bekezdés b) pontja alapján a PKSZAK-nál kimutatott kiadási megtakarítás utáni befizetési kötelezettség. Ez a kiadási megtakarítás a kedvezményes foglalkoztatás (25 év alatti, 55 év feletti) keretében alkalmazott munkavállalók után keletkezik a munkaadói járulékoknál, és ez került visszavonásra, 2014. I. félévében 806 e Ft összegben.**

**Az *egyéb tárgyi eszköz* *beszerzése* soron 150 e Ft előirányzat mellett teljesítés nem szerepel.**

**A kiadások szakfeladatok szerinti bontását az 2. számú melléklet tartalmazza.**

1. **vagyon alakulása**

**A PKSZAK vagyona 2014. január 1-jén 7 761 e Ft volt, mely 2014. június 30-ra 2 499 e Ft-ra csökkent. A csökkenést a pénzkészletben bekövetkezett illetve a követelések-kötelezettségek állományában bekövetkezett változás okozta.**

1. **tartozások, kintlévőségek**

**A mérlegben a következő követelés állomány került kimutatásra:**

* **Vevők: 466 e Ft**
* **Elszámolásra adott előlegek (vásárlási előleg) 145 e Ft**
* **Fizetési előleg 284 e Ft**

**A kimutatott kötelezettségek állománya:**

* **Személyi juttatások 74 e Ft,**
* **Dologi kiadások 618 e Ft**
* ***karbantartás 19 e Ft***
* ***étkeztetés 535 e Ft***
* ***közüzem 53 e Ft***
* ***szállítás 11 e Ft***

**Összefoglaló**

**PKSZAK gazdálkodása a féléves adatok alapján (50,2%) kiegyenlítettnek mondható, azonban figyelembe kell vennünk, hogy a bevételek teljesítése a 6%-os többletfinanszírozás miatt érte el az 50%-t. Ha a Társulás nem az aktuális számlaigénynek megfelelően, hanem az időarányos intézményfinanszírozást utalta volna át az Intézménynek, akkor a bevételek teljesítése 46,9 % lenne, szemben a kiadások 50,2%-val. A bevételek beszedése nehezebben befolyásolható, alakítható: az ellátási díjaknál és a tervezett áfa visszaigénylésnél van jelentősebb elmaradás. A kiadások 80%-a állandó, nem változik az ellátotti létszám alakulásával, de nem lépték túl a tervezettet. A lehívható normatíva a házi segítségnyújtás, az idős és demens nappali ellátás esetében a tervezettnek megfelelően alakult, azonban a szociális étkeztetés és a családi napközi esetében szükség lesz normatíva lemondásra, amely tovább csökkenti a Társulás bevételeit. Különösen nehéz a helyzet a 2012-ben létrehozott családi napközik közül Szalánta esetében, ahol a vállalt 5 ellátási szerződés helyett jelenleg 1 kisgyermek vesz részt a foglalkozásokon. Itt nemcsak a bevétel elmaradása, hanem a pályázatban vállalt indikátorok teljesítése is problémát fog okozni.**

**Kérem a Tisztelt Társulási Tanácsot a beszámoló elfogadására.**

**Pécs, 2014. július 4.**

**Pfeffer József s.k.**

**elnök**

**Határozat javaslat:**

**Pécsi Többcélú Agglomerációs Társulás Társulási Tanácsának**

**\_\_\_\_/2014. (………) sz. Határozata**

**Tárgy:** A Társulás és a PKSZAK 2014. I.félévi helyzetéről szóló tájékoztató elfogadása

A PTAT Társulási Tanácsa a Társulás és a PKSZAK 2014. I. félévi helyzetéről szóló tájékoztatót az előterjesztésben foglalt tartalommal elfogadja.

Határidő:

Felelős: Pfeffer József elnök

Kapják: